Zu dr maritime Zone ghöre Island, d Insle im Atlantik und dr Nordsee, Weschd- und Südskandinavie und uf em Kontinänt dr Nordweschde vo Schbanie, über dr Norde  vo Frankriich bis Norddütschland. D Tämpraturunderschiid innerhalb vo dere Zone si zimli grooss wäge de Underschiid in dr geographische Breiti. Dr Januardurchschnitt z Island isch 0 °C und im Norde vo Schbanie 10 °C, die durchschnittlige Junitämprature si reschbektiv 12 °C und 18 °C. S Wätter isch wächselhaft und d Niiderschlagsmänge si hoch, ä bitz währed em ganze Johr aber am höggschde im Herbschd und afangs Winter.